Mixail Andreyev
Mixail Andreyev (24 sentyabr 1873 və ya 1873, Daşkənd, Rusiya Türkistanı general-qubernatorluğu – 10 noyabr 1948 və ya 1948, Düşənbə) – rus etnoqrafı və dilçisi; iranşünas. SSRİ EA müxbir üzvü (1929), Özbəkistan SSR EA akademiki (1943). Orta Asiyada bir çox elmi ekspedisiyaya rəhbərlik etmiş, Orta Asiya və Hindistan xalqlarının etnoqrafiyasına dair zəngin kolleksiya toplamışdır. Taciklərin məişətini, incəsənətini, qədim adət-ənənələrini, habelə Şərqi İran dillərini tədqiq etmişdir.